นายประวิง คชาชีวะ รองเลขาธิการ กกต.ด้านบริหารงานเลือกตั้ง กล่าวว่า หากมีการกำหนดเลือกตั้งในวันที่ 15 ตุลาคม 2549 ตามที่ประชุมตัวแทนพรรคการเมืองได้ประชุมหารือกันเมื่อวันที่ 25 พฤษภาคม 2549 จะมีการรับสมัครส.ส.แบบบัญชีรายชื่อ ในวันที่ 5 - 7 กันยายน 2549 และ รับสมัครแบบแบ่งเขตเลือกตั้งในวันที่ 8 - 12 กันยายน 2549อย่างไรก็ตามกำหนดการรับสมัครดังกล่าวจะต้องนำเข้าที่ประชุม กกต.เพื่อให้ความเห็นชอบนอกจากนี้ กกต.ได้มีมติเห็นชอบให้ดำเนินการหาผู้อำนวยการการเลือกตั้งประจำเขตเลือกตั้ง และคณะกรรมการการเลือกตั้ง (กกต.เขต) เพื่อเตรียมการเลือกตั้งสมาชิกสภาผู้แทนราษฎร เป็นการทั่วไปใหม่ ในวันที่ 15 ตุลาคม 2549สำนักงานคณะกรรมการการเลือกตั้ง ได้เปิดรับสมัครผู้อำนวยการการเลือกตั้งประจำเขตเลือกตั้งและคณะกรรมการการเลือกตั้งในระหว่างวันที่ 24 - 28 กรกฎาคม 2549 และให้คณะกรรมการการเลือกตั้งดำเนินการหาตามขั้นตอน และแนวทางปฏิบัติ โดยผู้สนใจสามารถเข้ารับสมัครได้ตามวันเวลาที่ได้มีการกำหนดไว้
ใครคือรองเลขาธิการ กกต.ด้านบริหารงานเลือกตั้ง 
นายประวิง คชาชีวะ